Praktika e kursimit të ujit në Akuariumin e Xhorxhias
Me pamjen e një anije gjigande, akuariumi zë një sipërfaqe prej rreth 55 mijë metrash katrore
6 milion litra ujë në vit kursehen për vaditjen e bimëve dhe përdorime të tjera ku nuk nevojitet ujë i pishëm I projektuar si një anije gjigande që çan valët, Akuariumi i Xhorxhias zë një sipërfaqe prej rreth 55 mijë metrash katrore dhe ka 5 galeri, 60 ekspozita dhe një platformë vrojtimi me sipërfaqe prej 1200 metra katrorë. Ky është një tunel mbi 30 metra e gjatë që mban mbi vete mbi 3 milion litra ujë deti. Në këto kushte kursimi i ujit është përparësia e dytë kryesore pas kujdesit për kafshët. Konsumi i ujit për t’u kujdesur për kafshët dhe për të akomoduar turistët, këtu krahasohet me sasinë e ujit që përdoret nga shumë hotelet në qendër të Atlantës. Ndryshimi është se në këtë akuarium të gjitha ekspozitat janë sisteme të mbyllur në të cilat uji filtrohet e trajtohet në bazë të normativave dhe kthehet përsëri në ekspozitë. Në këtë objekt riciklohet dhe repërdoret sa më shumë ujë që të jetë e mundur. Akuariumi shfrytëzon ujin e përftuar nga kondensimi i sistemit të ftohjes, duke kursyer mbi 6 milion litra ujë në vit për vaditjen e bimëve dhe përdorime të tjera ku nuk nevojitet ujë i pishëm. Meqë kursimi i ujit është një preokupim i madh në gjithë botën, akuariumi po bën përpjekje për edukimin e vizitorëve në drejtim të kursimit të ujit. Në këtë kuadër, akuariumi ka ndjekur një rrugë novatore për t’u zgjeruar horizontin nxënësve të shkollave dhe mësuesve. Vizitorët shikojnë, zbulojnë dhe mësojnë këtu se si krijohet uji i kripur dhe valët e zhurmëshme, madje edhe si funksionon sitemi masiv i filtrimit. Qëllimi kryesor i nismës së konservimit të ujit në Akuariumin e Xhorxhias është të edukojë vizitorët se konservimi i ujit është diçka që ne të gjithë mund ta praktikojmë çdo ditë dhe kudo. *Marrë nga "USA Green Stories"